b'\n_START_ARTICLE_\nPhilaethria\n_START_SECTION_\nUtseende\n_START_PARAGRAPH_\nMiddelsstore, slanke, smalvingede sommerfugler. Disse sommerfuglene har vinger som p\xc3\xa5 oversiden er m\xc3\xb8rke med store, skarpt gr\xc3\xb8nne felter._NEWLINE_De gr\xc3\xb8nne feltene er ogs\xc3\xa5 markerte p\xc3\xa5 undersiden av vingene, men der er grunnfargen lyst brunlig. Bakvingen har en lett tannet ytterkant. Sommerfuglen Siproeta stelenes (Victorinini) etterligner denne slekten, men har en litt annen vingeform.\n_START_SECTION_\nLevevis\n_START_PARAGRAPH_\nPhilaethria-artene lever i skog (s\xc3\xa6rlig tropisk regnskog) og holder seg mest oppe i trekronene. Alle har larver som lever p\xc3\xa5 pasjonsblomstfamilien (Passifloraceae).\n_START_SECTION_\nUtbredelse\n_START_PARAGRAPH_\nDenne gruppen lever i den Neotropiske region (S\xc3\xb8r- og Mellom-Amerika).'